保成公径赴渑池会・沉醉东风
作者：高文秀
朝代：元

paragraphs: 则俺这文共武并无差错，过如那弟兄每岂有情薄？俺须是一殿臣，胜似那通家好，煞强如晏平仲善与人交。
(吕成云)丞相与廉将军，都是尽忠肱股一殿之臣，勿念旧仇。
(正末唱)俺两个竭力推诚辅圣朝，(吕成云)论赵国，丞相与廉将军，安邦定国之臣也。
(正末唱)怎做的立国安邦的这大宝？(吕成云)丞相，小官改日迎门来望。
小官告回也。
(正末云)先生少罪。
(吕成做出门见廉将军科)(廉颇云)参谋，相如语言可是如何？(吕成云)是你之差矣。
恰才相如丞相言说，见今秦国不敢加兵于赵者，徒以我两人在也。
今两虎共斗，其势不俱生。
所以为此者，先国家之急，而后私仇也。
小官看相如乃仁人君子之心，将军不及者多矣！(下)(廉颇云)既然相如有如此宽洪之量，尽心报国，某之不及。
则今日肉袒负荆，至门谢罪，可为刎颈之交也。
(做到门科，云)左右报复去，有廉将军叩门，负荆请罪来。
(虞候云)理会的。
报的大夫得知，廉将军在于门首。
(正末云)做甚么？(虞候云)有廉将军负荆请罪来。
(正末云)在那里？(虞候云)在门首。
(正末唱)。